《到白石寺次壁间郑如圭韵》
宋代·张九成

寺古僧多老，云深水自流。
鸟声惊客梦，山色到江楼。
落日千林迥，清风一迳幽。
幽怀终未已，归去辄回头。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。